AksaraLLM/aksara-bahasa-daerah-v1 huggingface dataset:
Jamur pangan utawi jamur konsumsi punika nama kanggé jinis-jinis jamur ingkang biyasa dados bahan panganan. Jamur pangan punika gadhah raos ingkang éco manawi dipundhahar. Kajawi punika, jamur pangan punika boten ngandhut racun ingkang mbebayani dhumateng badanipun manungsa. Jamur pangan ugi gadhah kagunan dhumateng kaséhatan upaminipun jamur kancing ingkang saged ngirangi kanker prostat.

Jamur pangan saged wujud budidaya piyambak kanthi nanem jamur. Kajawi kanthi cara budidaya, wonten ugi jamur pangan ingkang tuwuh piyambak utawi dipunpanèn saking alam. Nanging wonten ugi jamur-jamur ingkang namung saged dipunpendhet saking alam amargi dèrèng mangertosi tèknik budidayanipun. Nanging manawi mendhet jamur alasan ingkang tuwuh wonten alam kedah ngatos-atos, awit wonten ugi jamur ingkang ngandhut racun saha mbebayani dhumateng kaséhatan manungsa. Kedahipun saged mbèntenaken jamur ingkang saged dipundhahar kaliyan jamur ingkang ngandhut racun. Wonten ugi jamur ingkang saged dipundhahar saha boten ngandhut wisa, nanging gadhah raos ingkang boten sekeca.

Sapunika, jamur pangan kathah dipuntanem saha dipunbudidayakaken. Jamur pangan ugi saged dados bisnis alit-alitan utawi langkung ageng ing kulawarga-kulawarga kanggé nambah pangasilan.

Jamur pangan punika tuladhanipun inggih punika jamur tiram, jamur kancing, jamur merang, jamur kuping, shiitake saha sanès-sanèsipun.

Cathetan suku 

Jamur pangan
Jamur
Artikel mawa basa krama

hu:Gombák#Ehető gombák
Matsutaké (Tricholoma matsutake（S.Ito et Imai）Sing.) utawi jamur pinus punika nama umum kanggé jamur mikoriza. Jamur punika kalebet jamur langka saking génus Tricholoma familia Tricholomataceae. Jamur mikoriza punika ugi dados jamur ingkang déréng saged dipundudidayakaken. Kathah-kathahipun, jamur punika urip kanthi sakparan-paran wonten ing nagari Cina, Jepang, Koréa, Finlan, saha ing panggénan-panggénan sanèsipun ing saindenging donya. Nalika nembé mangsa palastra, matsutaké tuwuh wonten ing alas-alas pinus. Matsutaké limrahipun tuwuh wonten alas-alas ingkang wonten taneman pinus merah jepang, Tsuga diversifolia, pohon runjung Tsuga, saha Pinus pumila. Kajawi punika matsutaké ugi asring tuwuh wonten ing wana ingkang dipuntuwuhi pinus ireng jepang. Wonten ing panggénan-panggénan sanèsipun, mastsutaké ugi gesang nalika nembé mangsa udan Asia Timur. Jamur punika gadhah miselium ingkang tuwuhipun rendhet sanget. Suhu ingkang saé kanggé tuwuhipun miselium inggih punika kirang langkung 5-30℃, suhu ideal sakiwa-tengené 22-25℃, pH tanah ideal 4,5-5,5.
Wonten ing nagari Jepang, matsutaké punika kalebet panganan élit ingkang redinipun awis. Jamur punika gandanipun wangi saha sedhep sanget. Matsutaké limrahipun dipunpanggang wonten ing sandhuwuring geni nanging boten ngantos gosong. Kajawi punika matsutaké ugi saged dipunmasak kaliyan wos, saéngga dipunwastani sega matsutaké utawi (matsutake gohan). Kajawi punika matsutaké ugi saged dipun-ginakaken kanggé campuran dobinmushi (sup wonten teko).
Jamur matsutaké punika ugi dipunekspor wonten ing nagara-nagara sanès.

Cathetan suku 

Jamur pangan
Endhog Paskah ingkang dipundum nalika dinten riyaya Paskah sajatosipun boten kalebet tradhisi gréja utawi Kristen. Wonten nagari Éropah wonten tradhisi kanggé ngrayakaken mangsa-mangsa. Déwa mangsa Semi, ingkang namanipun "Eostre" punika déwa ingkang dipunsembah nalika karaméan "vernal equinox". Nama déwa punika lajeng dipunanggé nama dinten Paskah inggih punika Easter wonten ing basa Inggris. Mangsa semi punika ugi dados pratandha taun ingkang énggal ing nagara ingkang gadhah sekawan mangsa punika.
Nalika abad-abad ingkang sepindhahan, tradhisi punika boten saged dipunéwahi amargi dinten riyaya paskah punika limrahipun dipunrayakaken nalika mangsa semi. Perayaan mangsa semi punika dipunpéngeti kanthi gumbira amargi ninggalaken mangsa dingin ingkang beku amargi boten wonten tetuwuhan ingkang tuwuh. Mangsa dingin dianggep sepi saha mati. Amargi kathah tetuwuhan ingkang sami tuwuh saha kathah sekar ingkang sami mekar, saha kaanan ingkang gumbira ndadosaken kaanan punika jumbuh kanggé maringi bebungah tumrap kanca saha sadulur. Tradhisi mbagekaken endhog Paskah lajeng dipuntampi kaliyan gréja, punika amargi kanggé mengeti mangsa semi ugi amargi endhog Paskah punika nggambaraken kauripan utawi wiji ingkang mangke bakal tuwuh lan ngrembaka ing kauripan.
Endhog Paskah kathah ingkang dihias nganggé warna-warna. Werna abrit punika kanggé simbol rahipun Kristus déné warna ijo punika kanggé simbol tunas-tunas énggal ingkang wiwit tuwuh nalika mangsa semi.

Cathetan suku 

Endhog
Tradhisi Paskah
miyos 24 Dhésèmber 1986 ing Aoi-ku, Shizuoka, Jepang inggih punika penari balet lan ugi instruktur jogèd saking Jepang. Panjenenganipun dados Miss Universe ing tanggal 29 Mèi 2007..

Biografi 
Amargi ibunipun gadhah kursus kelas jogèd, wiwit alit Mori gadhah gegayuhan dados penari. Riyo Mori wasis dansa wiwit yuswa sekawan taun.
Panjenenganipun sinau ing Quinte Ballet School of Canada lan Centennial Secondary School ing [[Belleville, 
Ontario|Belleville]], Ontario, Kanada. Panjenenganipun dados tiyang èstri saking Asia ingkang sepisanan menang gelar Miss Universe awit taun 2000 sasampunipun Miss India Lara Dutta. Panjenenganipun ugi dados tiyang èstri kaping kalih saking Jepang sasampunipun Akiko Kojima ingkang dados Miss Universe ing taun 1959.

Mori dados tiyang èstri Jepang kapisan ingkang lulus ujian mlebet program intensif mangsa panas kelompok jogèd The Rockettes (The Rockettes Summer Intensive). Mori punika lulusan sekolah balet Quinte Ballet School of Canada, lan sekolah manengah Centennial Secondary School ing Belleville, Ontario, Kanada.

Miss Universe 2007 
Mori dipunpilih minangka wakil saking Jepang ing adicara kontès Miss Universe ing Meksiko, lan menangaken gelar Miss Universe sasampunipun ngalahaken Miss saking Brazil, Venezuela, Koréa, lan Amérikah Sarékat. Riyo Mori dados Miss Universe kaping kalih saking Jepang sasampunipun Akiko Kojima ingkang dados Miss Universe ing taun 1959.

Cathetan suku

Pranala njawi 
 Riyo Mori's Miss Universe Page

Artikel mawa basa krama
Lair 1986
Peserta Miss Universe 2007
Pemenang Miss Universe
Ngarai Sianok inggih punika satunggalipun lembah curem (jurang) ingkang wonten ing Kitha Bukittinggi, Sumatra Kilèn. Lembah punika panjangipun saking sisih kidul Ngarai Koto Gadang ngantos dumugi Ngarai Sianok Enam Suku, lan pungkasanipun ing Palupuh. Ngarai Sianok gadhah sesawangan ingkang éndah lan dados salah satunggalipun papan pariwisata ingkang utami ing Provinsi Sumatra Kilèn. Jurang Ngarai Sianok lebetipun kinten-kinten 100 m lan panjangipun 15 km kanthi jembar 200 m lan kalebet wewengkon saking patahan ingkang misahaken Pulo Sumatra dados kalih pérangan (Patahan Semangko). Patahan punika mujudaken témbok ingkang curem, ngantos madeg lurus lan mujudaken lembah ingkang ijem. Ing jaman kolonial Walanda, jurang punika dipunsebat minangka kerbau sanget, amargi kathah sanget kebo ingkang taksih alasan lan gesang ing Ngarai wau. Lèpèn Sianok saged dipunmangpaataken kanggé ulah raga kano, lan kayak ingkang dipunsurung déning satunggalipun organisasi ulah raga toya Qurays. Ing sisih pinggir lèpèn saged kapanggih manéka warni wit-witan ingkang sampun langka kados Padma raseksa lan wit-witan ingkang saged dipunanggé minangka obat. Sato kéwan ingkang saged kapanggih kados kethèk abuntut panjang, siamang, simpai, rusa, babi wana, macan tutul, sarta tapir.

Cathetan suku

Pranala njawi 
Ngarai Sianok di Bukittinggi
Lembah Ngarai Sianok 

Artikel mawa basa krama
Lembah
Tlatah wisata ing kutha Bukittinggi
Géografi Sumatra Kulon
Kutha Bukittinggi
Leila Lopes, kanthi asma jangkep Leila Luliana da Costa Lopes Vieira (miyos ing Provinsi Benguela, Angola, 26 Fèbruari 1986), inggih punika pamenang Miss Angola 2011 nalika tanggal 18 Dhésèmber 2010 lan Miss Universe 2011 ing tanggal 12 September 2011 ing Sao Paulo, Brasil.
Leila Lopes, ingkang asma jangkepipun Leila Luliana da Costa Lopes Vieira (miyos ing Provinsi Benguela, Angola, 26 Fèbruari 1986), inggih punika tiyang ingkang dados pamenang kontès Miss Angola 2011 nalika tanggal 18 Dhésèmber 2010 lan Miss Universe 2011 nalika tanggaal 12 September 2011 ing Sao Paulo, Brasil.

Tiyang sepuhipun Leila Lopes punika satunggalipun imigran saking Tanjung Verde. Leila punika mahasiswa manajemen bisnis ing Inggris. Priyantun èstri ingkang gadhah inggil 179 cm punika dipunparingi kanugrahan minangka Miss Universe nalika tanggal 18 Dhésèmber 2011 lan pamenang Miss Angola 2011 ing Luanda. Ing kontès Miss Universe 2011 Leila ugi pikantuk kanugrahan minangka Miss Photogenic.

Leila Lopes dados tiyang èstri kaping sekawan saking Afrika ingkang menangaken kontès Miss Universe. Leila Lopes ugi dados tiyang èstri Angola kapisan ingkang dipunparingi kanugrahan Miss Universe. Tiara (piyala ingkang wonten ing sirah) Miss Universe resmi pindhah saking Ximena Navarrete Miss Universe 2010, dhateng Leila Lopes ing Grand Final Miss Universe 2011. Lopes saged ngalahaken Miss Ukraina Olesia Stefanko lan Miss Brasil Priscila Machado ing Grand Final Miss Universe 2011.

Pranala njawi 
 Situs web resmi Miss Angola
 Situs web resmi Miss Universe

Cathetan suku 

Artikel mawa basa krama
Lair 1986
Peserta Miss Universe 2011
Pemenang Miss Universe
Tataloe ya iku sawijining grup musik perkusi kang asalé saka kutha Bandung kang manfaatake piranti-piranti kang wis ora kanggo médhia ekspresine. Piranti-piranti mau ya iku drum lenga, wajan, panci, sapu sada, sendhok semen, lan pelek motor rodha papat. Piranti-piranti iki bisa dielaborasekake kanthi dithuthuk déning personele, saéngga ana swara-swara kang ritmis lan nyenengake. Tataloe ya iku golongan musik kanthi telung pembagiyan nada, yaktu dhuwur, sedeng, lan cendhak. Tataloe asalé saka tembung Tata (nata) lan Luhung (luhur), mula golongan musik iki tansah nata kabudayan kang asli lumantar instrumen musik kang digunakaké. Tataloe kadhapur kawit taun 1999. Wiwitane, cacahé personel ngancik 25 wong kanthi latar belakang kang rata-rata padha, ya iku Jurusan Seni Musik Universitas Pasundan. Saiki, personele cacah sepuluh ya iku Andri, Arief, Budi, Dadi, Dame, Dena, Ngeh, Kadek, Sani, lan Tantan.

Kagiyatan 
 Juara pertama tingkat Nasional Festival Tabuh Raya (2002).
 Kolaborasi karo Andra Déwa ing acara Nescafe 3 in 1 (2003). 
 Kolaborasi karo Baron ing acara Telkomsel (2004).
 Dago Festival (2004).
 Kontes Dangdut Indonesia (KDI) (2005).
 MTV Get Nongkrong (2005). 
 Kompilasi PERSIB dengan judhul karya Pangeran Bulao (2005).
 Talent iklan Djarum Coklat (2005).
 Braga Festival (2005).
 Clearnation Metamorphorself  (2006).
 MTV VJ Hunt (2006).
 Fines Festival (2006). 
 Star On Stage (2006).
 Plaza Indonesia Extension (2006).
 Glorify Indonesia (2006).
 Launching Rai Nutrition (2006).
 Launching MQTV  (2006).

Rujukan 

Grup musik Indonésia
Nick Jonas utawi ingkang gadhah asma Nicholas Jerry Jonas, inggih punika lair ing Dallas, Texas, Amérika Sarékat, tanggal 16 September 1992. Sapanunggalipun dipuntepang minangka aktor, piyambakipun inggih punika penyanyi lan musisi saking Amérika Sarékat. Nick inggih punika salah satunggalipun personil band Jonas Brothers, sareng kaliyan sederek kekalihipun Joe Jonas lan Kevin Jonas. Sapanunggalipun punika, piyambakipun main ing filem CAMP ROCK lan CAMP ROCK 2:THE FINAL JAM dados Nate.

Piyambakipun naté gadhah pacar Miley Cyrus dan Demi Lovato wiwit sasi Juni 2006 ngantos Dhésèmber 2007. Sesampunipun punika ing sasi Juni 2011, piyambakipun gadhah pacar penyanyi Delta Goodrem ingkang 8 taun langkung sepuh.
wajah nick jonas ya iku wajah paling jelek diantara personil Jonas Brothers.

Karir saking Nick Jonas 
Ing umur 13 taun, piyambakipun nandhang lelara Diabetes Tipe I lan betahaken pompa insulin OmniPod kanggé gesangipun. Sapanunggalipun punika Nick gadhah Yayasan Change for the Children. Yayasan punika gadhah ancas kanggé ngempalaken arta kanggé ngusadani lare-lare ingkang nembé nandhang lelara Diabetes ingkang sami kaliyan piyambakipun. Wiwit 6 Agustus 2008, Nick kaliyan kulawarga Jonas sapanunggalipun dipundadosaken duta Diabetes.

Tembang Nick Jonas 
Album Who I Am
 Conspiracy Theory
 In The End
 Last Time Around
 Olive & An Arrow
 Rose Garden
 State of Emergency
 Stronger
 Tonight
 Vesper's Goodbye
 Who I Am

Cathetan suku 

Aktor Amérika
Lair 1992
Nichkhun Horvejkul inggih punika salah satunggalipun penyanyi lan personil saking boyband Koréa inggih punika 2PM. 2PM piyambak gadhah anggota saking JYP Entertainment. Sapanunggalipun Nichkhun, wonten Jaebom, Wooyoung, Chansung, Junho, Tacyeon, lan JunSu. Nichkhun piyambak saged mangertosi 4 basa, inggih punika: Inggris, Koréa, Thailand, lan Cina

Profil Nichkhun 
 Asma lair:Nichkhun Horvejkul
 Tanggal lair: 24 Juni, 1988
 Katurunan: Thai and Chinese
 Dhuwur: 181 cm
 Gol. gethih: O
 Agami: Buda
Nichkhun Horvejkul utawi ingkang dipuntepang kanthi asma Nichkhun. Nichkhun inggih punika penyanyi ing grup boyband 2PM, boyband saking Koréa Kidul ingkang gadhah personil 6 tiyang lan dipunkelola déning JYP Entertainment. Nichkhun lair ing Rancho Cucamonga, California. Sesampunipun lulus SMA, piyambakipun dados palatih tim bulutangkis ing Rosemead High School. Ing ngrika piyambakipun dipunlatih déning Park Jin-young, inggih punika penyanyi profésional. Nichkhun sekolah ing Wanganui Collegiate School Los Osos High School

Karir saking Nichkhun 
Sasampunipun ngelajengaken audisi ingkang dipunlajengaken déning JYP, piyambakipun gadhah prajanjen 10 taun kaliyan perusahaan nanging piyambakipun medal saking prajanjen, sasampunipun ngelajengaken prajanjen 8 taun kanggé dipunpindhahaken ing Koréa Kidul. Ing Koréa Kidul piyambakipun gabung kaliyan boyband ingkang gadhah asma 2PM. Ing tanggal 4 September 2008, Nichkhun lan personil 2PM sapanunggalipun gadhah debut ing album HOTTEST TIME OF THE DAY.
Ing taun 2008, Nichkhun miwiti solo karir. Sasampunipun dados duta Otoritas Pariwisata Thailand (TAT), piyambakipun gadhah karir sapanunggalipun nyanyi.

Cathetan suku 

Penyanyi
Vidéo yaiku tèknologi pangiriman sinyal èlèktronik tumuju déning gambar laku. Aplikasi umum saka sinyal vidéo kaya ta télévisi, uga bisa dimupangatake sajeroning aplikasi liyané ing babagan tèknik, saintifik, produksi lan kaamanan.

Tembung vidéo saka Latin kang artiné "deleng".Tembung vidéo uga kanggo cekakan saka vidéotape,uga parékam vidéo sarta pamutar vidéo.

Vidéo analog format encoding
 NTSC
 PAL
 SECAM

Vidéo analog format èlèktronik
 RF
 composite video
 component video
 S-Video
 RGB

Vidéo analog format kaset
 Ampex
 VERA (BBC)
 U-matic (Sony)
 Betamax (Sony)
 Betacam
 Betacam SP
 VHS (JVC)
 S-VHS (JVC)
 VHS-C (JVC)
 Video 2000 (Philips)
 8mm tape
 Hi8

Vidéo digital format kaset
 D1 (Sony)
 D2 (Sony)
 D3
 D4
 D5
 Digital Betacam (Sony)
 Betacam IMX (Sony)
 D-VHS (JVC)
 DV
 MiniDV
 MicroMV
 Digital8 (Sony)

Disk optik format panyimpanan:
 DVD
 Laserdisc

Vidéo digital kapilih format encoding:
 CCIR 601
 MPEG-2
 H.261
 H.263
 H.264

Deleng uga 
 Audio
 Film formats 
 List of video topics
 Telecine
 codecs
 Timecode
 Televisi
 Seni video
 Koding video
 Proyektor video
 Telekonferènsi video
 Produksi video
 Program panyunting video

Teknologi filem lan video
Sinétron (cekakan saka tembung sinéma èlèktronik) iku tetembungan utawa istilah ing babagan drama, sandhiwara kang sinambung lan disiaraké déning  stasiun télévisi. Sajeroning basa Inggris, sinétron mau soap opera (opera sabun). Ing  basa Sepanyol sinebut télénovela. Banjur ing basa Malaysia sinétron diarani drama lipur lara, dadi siji sandhiwara panglipur lara.

Miturut kasil wawancara déning panjenengané Teguh Karya, sutradara misuwur asal Indonésia, tembung kang digunakaké kanthi umum ing  Indonésia kapisanan diutapake déning  Soemardjono (minangka salah sijiné pandiri lan mantan dhosèn Institut Kesenian Jakarta (IKJ)).

Telenovela

Uga delengen 

 Televisi
 Pratélan Sinéma èlèktronik
 Anime

Sinétron
Pega cuwèr punika dipundamel saking bathok klapa kang dibakar kanthi prosès pirolisis saha dhèstilasi. Prosès ingkang sepisanan inggih punika bathok klapa ingkang dipunobong kanthi suhu 400-500 cèlsius saéngga dados pega. Pega punika lajeng ngalami prosès destilasi ingkang artosipun dipundadosaken cuwèr malih. Sasampunipun punika, pega kalawau banjur dados pega cuwèr. Prosès punika dangunipun wolung jam. Kirang langkung tiga ngantos sekawan jam kanggé mbakar bathok klapa, salajengipun mbetahaken wekdal ngantos wolung jam ngantos prosès pega punika saged dados pega cuwèr sadaya.
Pega cuwèr punika gadhah kagunan ingkang sami kaliyan formalin inggih punika kanggé ngawétaken. Nanging manawi formalin punika kalebet zat kimia ingkang mbebayani sanget tumrap kaséhatan manungsa déné pega cuwèr punika saged ngawétaken tanpa mbebayani manungsa. Pega cuwèr punika saged kanggé ngawétaken ulam bandeng. Manawi kala rumiyin para pengusaha bandeng ngginakaken kayu ingkang dipunbakar saha nyelehaken ulam bandeng wonten nggilipun kayu ingkang ngetokaken pega kanthi wekdal 12 jam, pramila kanthi ngginakaken pega cuwèr punika langkung rikat saha ngirit wekdal. Kanthi pega cuwèr para pengusaha bandeng namung ngrendhem bandeng wonten ing pega cuwèr kanthi itungan menit kemawon. Punika langkung efisien tinimbang ngginakaken pega saking kayu.
Kajawi dipun-ginakaken kanggé ngawétaken bandeng, pega cuwèr ugi kénging kanggé ngawétaken bakso, mi, tahu saha daging pitik.

Cathetan suku 

Pega
Tèknologi
Lingkungan
Limbah Pega
Asap Cair
Musiyum Sepur Indonésia-Ambarawa, punika salah satunggaling stasiun sepur ingkang sapunika dipunalihfungsiaken dados salah satunggaling musiyum ing Ambarawa, Jawa Tengah. Museum punika gadhah piranti-piranti sepur ingkang naté jaya ing jamanipun. Salah setungalipun inggih punika kereta uwab kanthi lokomotif nomer B 2502 saha B 2503 damelanipun Maschinenfabriek Esslingen. Sepur punika ngantos sapriki taksih saged dipun-ginakaken kanggé kereta api wisata.Sepur uwab ingkang gadhah gerigi punika kalebet salahsetunggaling saking tiga sepur uwab ingkang wonten ing donya. Sepur sanèsipun wonten ing Switserlan saha India. Kajawi koleksi-koleksi punika taksih wonten koleksi jinis-jinis lokomotif uwab saka seri B, C, D ngantos jinis CC ingkang paling ageng (CC 5029, Schweizerische Lokomotiv und Maschinenfabrik) wonten ing sanjawinipun musiyum.

Ambarawa punika kala rumiyim dados kitha militèr nalika jaman Papréntahan Kolonial Walandi. Raja Willem I mrintahaken kanggé yasa stasiun sepur anyar ingkang saged dipun-ginakaken pamarintah kanggé transportasi para tentarane ing Semarang. Nalika tanggal 21 Mèi 1873, stasiun kereta api Ambarawa diyasa wonten sanginggilipun siti ingkang wiyaripun 127.500 m². Rumiyin stasius punika misuwur kanthi nama Stasiun Willem I.
Museum kereta api Ambarawa banjur dipundamel nalika tanggal 6 Oktober 1976 wonten ing Stasiun Ambarawa kanggé nglestantunaken lokomotif uwab. Nalika tanggal 8 April 1976 Gubernur Jawa Tengah Supardjo Rustam sesarengan kaliyan Kepala PJKA Eksploitasi Soeharso netepaken Stasiun Ambarawa dados musiyum kereta api.

Cathetan suku 

Sepur Ambarawa
Ambarawa
Ambarawa, Semarang
Musiyum Bahari punika salah setunggaling musiyum ingkang nyimpen saha mamèraken kolèksi barang-barang ingkang gadhah sajarah ingkang gadhah gandèng cènèngipun kaliyan babagan kelautan nagari Indonésia. Musiyum Bahari punika dipundamel wiwit taun 1652 ngantos 1774 M. Musiyum punika dipunanggep dados seksi sajarah ngadegipun kitha Batavia ingkang sapunika dipunwastani kitha Jakarta.

Sajarah 
Miturut sejarahipun, Musiyum Bahari punika salah setunggaling wewangunan ingkang sampun dangu saking paninggalan VOC.Musiyum punika dipundamel ingkang sepisanan nalika taun 1652 M. Nalika jaman penjajahan Walanda (VOC), wewangunan punika dipun-ginakaken kanggé gudhang kanggé nyimpen, milih saha ngepaki asil bumi ingkang dados komoditas utama VOC inggih punika bumbon crakèn saha pakeyan. Kekalihipun punika laris sanget manawi dipunpasaraken wonten Éropah. Bumbon crakèn punika kados ta pala, mrica, saha kopi, tèh, lan kain. 

Wewangunan punika manggèn persis wonten ing pinggiripun kali Ciliwung. Wewangunan punika wonten ingkang manggèn ing sisih wétan saha wonten ugi ingkang manggèn ing sisih kilèn. Namanipun inggih punika gudang barat (Westzijdsche Pakhuizen), saha gudang timur (Oostzijdsche Pakhuizen). Miturut cariyos wewangunan punika dipunyasa sesarengan kaliyan rampungipun pambangunan Kitha Batavia (Jakarta) kaliyan Kongsi Dagang Walandi (VOC). Rumiyin, wewangunan punika wonten témbok utawi bètèng ingkang ngubengi wewangunan punika. Tembok utawi bètèng punika dipunpercanten dados wates kitha Jakarta kaliyan laladan-laladan sanèsipun nalika jaman Walandi.
Musiyum Bahari gadhah 126 koleksi barang-barang sajarah kelautan. Utamanipun kapal saha prau-prau niaga tradhisional. Saking kathah koleksi punika wonten 19 kolèksi prau asli saha 107 miniatur, foto-foto saha biota laut sanèsipun. Wonten ugi tilas gudhang bumbon crakèn VOC Walandi ingkang manggèn ing pinggiripun Teluk Jakarta.

Cathetan suku 

Bahari
Wangunan Walanda ing Indonésia
Musiyum
Musiyum Tèkstil punika salah setunggaling musiyum ingkang wonten ing kitha Jakarta. Musiyum tèkstil punika limrahipun dipunwastani kanthi nama Musiyum Tèkstil Jakarta. Musiyum Tèkstil punika salah setunggaling lembaga edukatif kultural ingkang gadhah visi kanggé nglestantunaken saha nguri-uri budaya tèkstil tradhisional Indonésia. Musiyum punika dados musiyum ingkang namung satunggal ingkang manggon ing Jakarta saha musiyum ingkang sepisanan ing Indonesia ingkang gadhah tugas kanggé nglestantunken budaya tèkstil Indonésia. Musiyum tekstik ugi asring ngawontennaken kagiyatan-kagiyatan kanggé nuwuhaken musem punika saha kanggé publikasi tumrap publik ngenani budaya tèkstil ingkang wonten ing Indonésia. Kagiyatan-kagiyatan ingkang dipunwontenaken ing Musiyum tèkstil inggih punika paméran koleksi musiyum, seminar, diskusi saha workshop babagan tèkstil; panyuluhun kanggé para siswa; panalitèn koleksi ingkang dipunwontenaken ing laladan-laladan saha kapustakaan, ngrawat koleksi musiyum; pelayanan konservasi tèkstil saha pelatihan-pelatihan kados ta pelatihan ndamel bathik, jumputan, warna ingkang alami, lan sanès-sanèsipun.
Musiyum Tèkstil punika salah setunggaling yasan ingkang dipunlindungi kaliyan undhang-undhang. Musiyum punika gadhah aji arsitèktur kolonial saha sajarah ingkang saged nuwuhaken kawigatèn wonten ing pariwisata. Gedung Musiyum Tèkstil punika sajatosipun griyanipun warga nagari Prancis (abad kaping-19) ingkang dipunsadé kaliyan Konsul Turki. Sasampunipun punika, gedhong banjur dipungadhahi kaliyan Karel Christian Crucq nalika taun 1942. Gedhung punika ugi naté dados markas BKR. Sasampunipun révolusi rampung gedhong menik dipunnggeni kaliyan Lie Sion Phin nalika taun 1947, lajeng Departemen Sosial. Pungkasanipun, gedhong punika lajeng dipunkepyakaken dados Musiyum Tèkstil.

Cathetan suku 

Tèkstil
Musiyum Sumpah Pemuda punika satunggaling musiyum ingkang dipunyasa kanthi idé saking para rawuh wonten ing Konggrès Pemuda ingkang kaping kalih. Para rawuh ing Konggrès Pemuda ingkang kaping kalih punika gadhah panemu bilih aji-aji persatuan ingkang dipunrintis génerasi 28 kedah dipunwarisaken kanggé génerasi ingkang langkung enem. Pramila nalika tanggal 15 Oktober 1968, Prof. Mr. Soenario ngintun serat kanggé Gubernur DKI Jakarta ingkang namanipun Ali Sadikin kanggé nyuwun kawigatèn tumrap Gedhung Kramat 106 supados aji sajarah punika saged dipunlestantunaken. Gubernur DKI Jakarta lumantar SK Gubernur No. cb.11/1/12/72 jo Monumenten Ordonantie Staatsblad No. 238 taun 1931, tanggal 10 Januari 1972, lajeng netepaken Gedhung Kramat 106 dados cagar budaya.
Nalika taun 1999, gedhong punika lajeng gadhah nama Museum Sumpah Pemuda.
Kanthi dipunbentukipun Departemen Kebudayaan dan Pariwisata kaliyan Mantan Présidhèn KH Abdurrahman Wahid nalika taun 1999, pangelolaan Museum Sumpah Pemuda dipunpasrahaken saking Departemen Wiyata Nasional marang Departemen Kebudayaan dan Pariwisata. Penyerahan punika dipuntindakaken kaliyan Mantri Wiyata Nasional ingkang namanipun Dr. Yahya A. Muhaimin marang Mantri Kebudayaan dan Pariwisata, Drs. I Gede Ardhika. Departemen Kebudayaan dan Pariwisata lajeng dados Kementerian Nagara. Kangge ngurusi pérangan-pérangan ingkang boten saged dipunurusi wonten ing Kementerian Nagara Kebudayaan dan Pariwisata lajeng dipunbentuk Badan Pengembangan Kebudayaan dan Pariwisata. Pengelolaan Museum Sumpah Pemuda ingkang kalawau dipuncepeng Kementerian Kebudayaan dan Pariwisata lajeng dipunpasrahaken dhateng Badan Pengembangan Kebudayaan dan Pariwisata. Nalika wonten reorganisasi ing Kementerian Kebudayaan dan Pariwisata, pangelolaan Museum Sumpah Pemuda lajeng dipunpasrahaken malih kaliyan Kementerian Kebudayaan dan Pariwisata.
Wonten ing musiyum Sumpah Pemuda punika gadhah kolèksi sajarah perjuangan kamardikan Républik Indonésia kados ta foto kagiyatan pemudha nalika samanten, reca, stèmpel, gendéra organisasi nom-noman, naskah sumpah nom-noman, piyul gadhah W.R.Supratman, Piagam pangaji-aji, buku-buku, dhokumèn-dhokumèn saha sanès-sanèsipun.

Cathetan suku 

Sumpah Pemuda
Takengon inggih punika salah satunggalipun kitha ing Kabupatèn Acèh Tengah. Kutha kasebat inggih punika punjeripun (kutha krajan) Kabupatèn Acèh Tengah ingkang dunungipun ing dhataran inggil Gayo ingkang gadhah hawa ingkang resik lan gadhah kaèndahan alam ingkang saé.

Asil bumi lan kaèndahan alam ing Kutha Takengon saged narik kawigatén para wisatawan dhoméstik lan manca nagari ingkang tindak dhateng Kutha Takengon, tindak plesir lan nyipeng ing Tlaga Laut Tawar. Sasanèsipun papan pariwisata Tlaga Laut Tawar, ing Kutha Takengon wonten ugi papan wisata sanèsipun, kados Gowa Puteri Pukes, Pantang Terong, Papan Adus-adusan Toya Bentér Wih Pesam, Bukit Terong (pucuk Khafi), Gowa Loyang Koro, Sagara Menye, Sagara Ketibung, lan Monumen Pacuan Kuda Tradisional. Paling boten, wonten 20 papan pariwisata ingkang wonten ing Kutha Takengon. Mligi bab pacuan jaran, tiyang ingkang dados jokinipun limrahipun taksih umur laré sekolah. Joki punika kanthi alami dados joki ingkang terampil lan boten ajrih nitih jaran boten mawi pelana, lan namung nganggé kaus lan clana cekak kémawon.

Padunungipun Kutha Takengon kathahipun punika saking Suku Gayo. Suku Gayo kalebet katurunan saking Suku Batak Karo ing Sumatra Lèr. Basa laladanipun ugi bénten kaliyan basa laladan sing ndunungi Acèh limrahipun.

Cathetan suku

Pranala njawi 

Artikel mawa basa krama
Kutha krajan kabupatèn ing Acèh
Kabupatèn Acèh Tengah
Pura Pagaruyung utawi Istano Misuwur inggih punika satunggalipun pura ingkang dumunung wonten ing tlatah Batusangkar, Kabupatèn Tanah Datar sumatra Kilèn. Pura Pagaruyung ingkang sapunika wonten punika réplika saking pura ingkang asli. Pura Baso ingkang asli dunungipun wonten ing Bukit Batu Patah sampun kobongan ngantos telas ing satunggalipun prastawa karusuhan ing taun 1804. Prosés renovasi malih Pura Baso dipunwontenaken ing tanggal 27 Dhésèmber 1976. Nalika taun 1970-an pura punika dipunkeparengaken dipunpanggihi déning masarakat. Nalika taun 2008, pura punika kebakar malih nanging lajeng dipunyasa malih.

Nalika tanggal 27 Fèbruari 2007, Pura Pagaruyung nandhang kabakaran ageng amargi bledhèg ingkang nyamber pupusipun pura.. Amargi kabakaran punika, wangunan pura punika rata kaliyan lemah. Dhokumén-dhokumén lan rerenggan ingkang wonten ing salebetipun pura ndhèrèk kabakar. Kinten-kinten namung 15 persén dhokumen lan bandha ingkang slamet. Bandha ingkang slamet saking kabakaran punika sapunika dipunsimpen ing Balai Benda Purbakala Kabupatèn Tanah Datar. Ragad ingkang dipunanggé kanggé yasa malih pura punika kinten-kinten nelasaken arta langkung saking Rp 20 miliar. Bandha pusaka Karajan Pagaruyung dipunsimpen ing Istano Silinduang Bulan, 2 kilomèter saking Pura Pagaruyung.

Cathetan suku

Pranala njawi 
Istano Pagaruyung Terbakar, Semua Bukti Sejarah di Istano Hangus

Artikel mawa basa krama
Taman Putroe Phang inggih punika satunggalipun taman ingkang dipunyasa déning Sultan Iskandar Muda (1608-1636, dunungipun wonten ing wewengkon kompleks Pura Sultan Acèh ing Kutha Banda Acèh. Taman punika dipundamel kanggé sang permaisuri Sultan Iskandar Muda ingkang namanipun Putroe Phang ingkang tegesipun Putri Pahang, Putri Pahang asalipun saking wewengkon Pahang, ing nagari Malaysia.

Wonten ing salebetipun Taman Putroe Phang wonten pintoe khop ingkang kalebet satunggalipun lawang ingkang nyambungaken pura kaliyan Taman Putroe Phang ingkang wujudipun kubah. Pintoe Khop punika kalebet satunggalipun papan kanggé istirahat Putri Phang. Ing mriki dayang-dayang masuh rikmanipun sang permaisuri. Wonten ing mriki ugi wonten kolam kanggé sang permaisuri keramas lan siram kembang. Pintoe Khop Putroe dipunyasa nalika wekdal panguwaosipun sultan Iskandar Muda, Pintoe Khop punika lawang penghubung pura kaliyan Taman Putroe Phang. Ing Taman Putroe Phang wonten satunggalipun wangunan unik, ingkang namanipun Gunongan. Gunongan kasebat dipundamel mèmper kaliyan paredèn-paredèn ingkang wonten ing Pahang, Malaysia. Wangunan punika dipundamel amargi panyuwunipun sang Permaisuri piyambak, ingkang tansah ngraos kapang kaliyan kampungipun, Pahang ingkang dhaérahipun punika kathah siti awujud paredèn.

Cathetan suku

Pranala njawi 
Taman Putroe Phang

Artikel mawa basa krama
Arti PTK (Penelitian Tindakan Kelas) 
Panaliten kang runtut lan teratur kanggé nemokakken suasana pasinaon ing kelas ingkang trep.
(1118 - 20 Maret 1181) ya iku samurai kang njabat kepala klan Taira ana ing pungkasan Jaman Heian. Kiyomori ya iku samurai pisanan kang diangkat dadi pejabat tinggi kang dijenengi Daijō Daijin.
Sawisé jasa ana ing Pambrontakan Hōgen, Kiyomori olej ijin saka Kaisar Goshirakawa kanggo matèni Minamoto no Yoshitomo kang nglancarake Pambrontakan Heiji. Sawisé njabat Daijō Daijin, klan Taira kang dipimpine bisa dadi kalan kang paling nguwasani Jepang. Kakuwasan pamrantahan sakabehe ana ing tangane klan klan Taira sawisé Kaisar Goshirakawa dinyatakake dadi tahanan omah.
Nalika jaman semana, anggota klan Taira banjur umuk lan ngetokaké istilah,Heishi ni arazumba hito ni arazu. Rasa umuk saka klan taira iki nyebabake rasa ora puas saka kalangan samurai. Nalika wadyabala klan Minamoto nglancarake pambrontakan kanggo ngalahake klan Taira, Kiyomori mati amarga lara demam lan panas dhuwur.
Taira no Kiyomori lair ana ing Provinsi Ise nalika taun 1118 saka pewaris kepala klan Ise Taira kang jenenge Taira no Tadamori. Ibune duwé jeneng Gion Nyogo kang makarya dadi punggawa pura, utawa adhine saka Gion Nyogo (nyogo ya iku gelar kanggo wong wadon kang makarya ana ing pura). Miturut kisah Heike Monogatari, Kiyomori ya iku bayi saka kasil gayutan Kaisar Shirakawa karo Gion Nyogo kang diwènèhake marang Taira no Tadamori.
Taun 1129, bapake Kiyomori munggah pangkat dadi pejabat dhuwur kang tingkate Jugoige. Sawisé bisa numpas komplotan bajak laut, bapake Kiyomori ditunjuk dadi Gyōbukyō lan kalungguhan iki kang mengkone diwarisake marang Kiyomori kang ditunjuk dadi panguwasa Provinsi Aki nalika taun 1146.

Cathetan suku 

Samurai
Jepang
Yuan Shikai (Hanzi tradhisional: 袁世凱; basa Tionghoa: 袁世凯; Pinyin: Yuán Shìkǎi; Wade-Giles: Yüan Shih-k'ai; Courtesy Weiting 慰亭; Pseudonym: Rong'an 容庵) (16 September 1859 – 6 Juni 1916) iku jendral Républik Rakyat Cina kang wigati lan uga salah siji pulitikus kang misuwur nalika jaman Dinasti Qing.

Yuan Shikai lair ing Henan nalika taun 1859. Bapake uga dadi pambrontak ing Cina Lor nalika taun 1850 lan 1860. Dhèwèké iku duwé dulur telu, nanging Yuan Shikai diadopsi déning pak Like 1866. Sawisé bapak angkate mati ing taun 1873 dhèwèké pindhah ing Beijing mèlu pak Like nganti 1878. Wiwit cilik dhèwèké ora seneng sinau babagan sekolah, dherweke luwih seneng ngajak, numpak jaran, silat.

Nalika taun 1822 akèh kaributan kang anti Jepang amarga kudeta. Tentarane Cina banjur lunga menyang Seoul kanggo nyegah raksine Jepang. Wiwit iku Yuan Sukses lan urip ing Koréa nganti suwéné 12 taun.
Nalika taun 1885 dhèwèké diangkat dadi komisaris Cina ing Seoul. Yuan uga semangat anggoné dadi komisaris, mligi nalika Perang Sino-Jepang ing taun 1894-1895.

Cithakan sikil 

Lair 1859
Pati 1916
Présidhèn Cina
Cina
Cut Cynthiara Alona, utawa luwih kondhang karo jeneng Cynthiara Alona ning masarakat () ya iku modhel lan aktris Indonésia. Dhèwèké umroh nalika tengah taun 2010, lan mutusaké kanggo nganggo jilbab lan nglakoni urip anyar. Alona luwih akèh nglakoni kagiyatan islami kanggo nyedahak marang Gusti.

Malah, nalika nglakoni ngibadah umrohé, Alona ngakoni manawa dhèwèké wis ketemu karo calon garwané, jodhoné mau saka kewarganagaraan Arab. Sanajan lagi cedhak lan kenalan, nanging Alona ngarepaké bakal nemu jodho sacepeté.
Malah dhèwèké uga nyatakaké manawa dhèwèké bakal ora nampa manawa ditawari dadi paraga filem kang migunakaké klambi kang nuduhaké aurot. Alona uga ngaku manawa dhèwèké bakal nyesel karo apa kang dilakoni déning dhèwèké mbiyen,
kaya ta foto-foto saru lan toplessé.

Juli taun 2011, Alona kalibet kasus apus krama kang dilakoni déning asistené dhewwe kang jenengé Kana Chan Wu. Asistené mau dituding nglakoni penggelapan dhuwit kurang luwih akehé nganti 11 yuta akehé ning ATM Alona.

KARIR 

Alona miwiti, uripé ning donya panglipur awit umuré 17 taun karo dadi modhèl lan bintang iklan ning produk bank.
Saka jenengé kono dhèwèké kondhang dadi modhèl, lan miwiti gawé dhèwèké olih tawaran iklan, kaya ta Jamu Nyonya Meneer.
Taun 2005, amarga tawaran saka kalawarta Playboy Jepang lan Singapura dhèwèké wiwit kondhang.
Ora namung tampil seksi, ning kalawarta internasional iku, Alona kang uga duwé pagawéan dadi DJ lan panatacara, lan wani tampil wuda.
Awalé foto-foto mau namung kanggo konsumsi pribadi, nanging ning akiré malah diterbitaké ning kalawarta.
Alona malah tau diusir saka omah amarga foto-fotoné iku.

Awit kedadian foto-foto wudané iku, Alona uga tau ddai modhèl cover kalawarta Her World, Female Indonésia lan Popular,
dhèwèké janji marang kaluwargané ora bakal saru manèh.
Saka modhèl kalawarta, Alona kang duwé gelar Bachelor Degree saka National University of Singapore iki miwiti karir akting.
Dhèwèké tau mbintangi Cat Women-Indonesia, Pintu Hidayah, Cinta Fitri, Cinderella, Sujudku, Cinta ABG, lan akèh manèh sinétron-sinétron liyané. Dhèwèké uga bakal dadi pendukung acara Untung Ada Budi,
sanajan ning akiré dhèwèké milih kanggo metu saka acara mau amarga kepéngin njaga jeneng wong tuwané.

Saka layar TV, Alona nyoba ning donya layar lebar. Dhèwèké tau mbintangi filem Paku Kuntilanak, Kutunggu Jandamu, Drop Out, Setan Budeg, Susuk Pocong lan Hantu Binal Kreteg Semanggi.

Dhèwèké bakal nikah ning tanggal 12 Desembeer 2012. Dhèwèké lan Guntur wis nyiapaké sakabehané kanthi finansial kanggo nikahané. Dhèwèké karo Guntur kacek rong taun luwih tuwa Alona.

Cathetan suku 

Aktris Indonésia
Yusuf Perez, utawa kang kondhang kanthi jeneng Damien Perez, iku mantan modhel saka Prancis lan mantan garwané Julia Perez.
Dhèwèké wiwit kondhang ning Indonésia awit garwané, Julia Perez bola-bali dadi bahan berita kontroversial ning donya hiburan Indonésia. Damien ketemu karo Jupe nalika dhèwèké isih dadi model ing Perancis.
Nalika iku, Julia Perez lagi usaha kanggo nyoba karir dadi model kang pungkasané dadi model kalawarta kanggo wong lanang FHM lan Maxim ing Perancis.

Sasuwené nglakoni urip bebarengan karo Julia Perez, Damien pisah karo garwané amarga pagawéan kang gawé dhèwèké ora bisa manggon ning Indonésia.

Ning taun 2009, urip bebrayanané karo Julia ambruk. Malah ning sasi Fèbruari 2009, ana foto-foto Jupe lan Gaston Castano, juru main bal-balan Persiba saka Brazil.
Jupe banjur duwé niyat kanggo pegatan karo Damien. Pegatané iki akiré dilakoni ning Perancis, amarga status nikahané kang ora didaftaraké ning Indonésia. Ditambah manèh ana berita manawa Damien uga selingkuh karo model saka Malaysia, Aisyah. Nanging, nalika iku Damien ngakuni esih seneng karo Jupe lan wegah anggoné pegatan karo Julia.

Babagan reraketan antarané Damien, Jupe lan Gaston, Damien tau tukaran karo Gaston ning club malam ing Jakarta.
Kabaré, babagan mau ana amarga Gaston kang teka bebarengan karo garwané, Jupe. Sawisé dikabaraké duwé gayutan karo model saka Malaysia, Aisyiah, saiki giliran Ina Indayanti, garwané aktor Jeremy Thomas kang digosipaké duwé gayutan karo Damien. Damien kang saiki lagi miwiti karir ning donya modelling ning Indonésia iki dikabaraké konangan
lumaku lan mangan bareng karo Ina.

Sawisé sempet perang argumentasi ning médhia, Damien lan Jupe sepakat kanggo rikat-rikat anggoné pegatan.
Ning awal Juli sakloron wis manggkat maring Perancis kanggo ngerampungaké masalah iku mau.

Cathetan suku 

Artis Prancis
Clarissa Tamara, diceluk kanthi jeneng Ica, dhèwèké iku bocah cilik kang suksès dadi juru main piyul andhel. Ica lair tanggal 26 april 1999. Dhèwèké iku bocah cilik kang duwé bakat dolanan piyul. Bocah cilik iki pancèn wis duwé minat kanggo dadi juru main piyul kawit isih umur telung sasi, lan miwiti latihan babagan piano nalika umur rong taun. Amarga iku wong tuwané ngarahaké dhèwèké supaya Ica dadi juru main piyul. Dhèwèké miwiti sinau piyul nalika umur patang taun. Asilé, saiki Ica temenanan bisa mamèraké kalimpatané ing donya hiburan Indonésia.

Dhèwèké wis duwé prèstasi ing donya. Nalika umur limang taun dhèwèké bisa olèh bebungah juwara I Kids Talent Contest, lan ing umur 6 taun, dhèwèké miwiti kanggo siyap-siyap album kang kaping pisanan.

Ing umur wolung taunan, Ica wis ngluncuraké album kang judhulé 8, dirilis tanggal 8 Maret 2008. Ing albumé kang kaping pisanan iki Clarissa nyampuraké tèknik dolanan biolané karo musik-musik liyané kaya ta jazz, dangdut, lan pop.
Album kang isiné 11 tembangan iki 10 iku musik instrumèntal kanthi alunan biolané lan tembangan kang judhulé “kring – Kring Halo” dinyanyèkaké déning dhèwèké dhéwé.
Album kang digarap suwéné nganti rong taun mau diréwangi déning Tamam Hoesein,
Henry Lamiri, Marcel Aulia, Indro Hardjoko lan Uce Haryono.

Ing akir taun 2008, Ica ngrilis album kaping loroné kang judhulé 9 GIFTS OF CHRISTMAS. Albumé kang anyar iki nuansané lagu-lagu Natal, nanging ana tembung 9 ing tembangan mau iku umuré Ica nalika album iku dirilis.

Nanging nyatané prèstasiné ora mung tekan kono. Ing tanggal 24 April taun 2009, album Clarissa Tamara 8 kanthi judhul Aku Cinta D minor bisa olèh bebungah AMI Award ka 12 dadi karya Prodhuksi Album World Instrumèntal paling apik. Bebungah iku ditampa nalika umuré mèh 10 taun. Dhèwèké nindakaké ulang taun sisan syukuran amarga olèh bebungah AMI. Nalika iku dhèwèké isih ana ing kelas 4 Sekolah Dasar Don Bosco II.

Diskografi 
Album-album kang tau dirilis déning Clarissa Tamara:
 2008	8
 2009	9 GIFTS OF CHRISTMAS

Cathetan sikil 

Musisi Indonesia
Aktris Indonésia
Cinta Rahmania Putri Khairunnisha iku panatacara lan pesulap cilik kang kondhang ing masarakat kanthi jeneng Cinta Kuya, lair ing Jakarta, tanggal 2 Fèbruari 2004 saka pasangan selebritis Uya Kuya lan Astrid Khairunnisha. Dhèwèké kondhang amarga dadi pesulap cilik kang uga duwé acara sulap dhéwé. Ing acara mau dhèwèké asring nggodha bintang tamuné,
kang akèh-akehé iku para selebriti kang wis diwasa.

Cinta wiwit serius nggarap donya sulap awit umuré patang taun. Ora mung iku, dhèwèké uga wis biyasa nglakoni pentas babagan sulap. Cinta uga tau tampil ning Malaysia, nalika iku umuré kang esih cilik olih kasempatan ning program beasiswa saka institusi pendidikan sulap ning Thailand, beasiswa mau rencanané bakal dijukut nalilka umuré wis 7 taun.

Bebungah-bebungah kang tau diraih déning dhèwèké ya iku bebungah saka Festival of Magic ning Kuala Lumpur, Internasional Magic Travaganza ning Malaysia, dhèwèké uga kecathet ana ning MURI. Kang paling akir, Cinta menangaké bebungah dadi Pembawa Acara Ngetop ning acara SCTV Award 2010.

Sadurungé SCTV Awards diwiwiti, Uya (bapak saka Cinta) ngakoni repot amarga Cinta optimis banget anggoné menang. Nalika iku Cinta wis ngerti manawa dhèwèké bakal menang. Bapaké kang namung ngerti manawa anaké bakal kuciwa manawa kalah siyap-siyap kanggo gawé skenario supaya Cinta ora kuciwa. Nanging nalika kasil saka pemilihan mau iku, nyatané Cinta temenanan dadi pemenangé. Dhèwèké bisa ngalahaké bapaké dhéwé, Ivan Gunawan, Andhika Pratama lan Gading Martin.

Cathetan suku 

Aktris Indonésia
Cindy Fatika Sari () ya iku model, panatacara, bintang pariwara, pemeran sinétron lan penyanyi Indonésia. Deheweke iku wuragil saka 7 sadulur saka pasangan Drs. Faisal Said lan Sri Prawati. Uripé ing donya musik diwiwiti nalika dhèwèké mèlu acara Gadis Sampul 1992. Awit menang dadi juwara III ing acara Gadis Sampul mau, dhèwèké asring metu ing majalah remaja.

Wong wadon kang seneng njajal babagan apa kang anyar iki banjur dadi panata cara ing acara Ekspresi pasangané Tengku Firmansyah. Tengku Firmansyah akiré mutusaké kanggo urip bebrayanan karo Cindy nalika tanggal 11 Maret 1999. Saka nikahan mau dhèwèké olih momongan ning taun 2000, anaké kang nomer siji jenenge Tengku Syaira Anataya, lair nalika tanggal 27 Maret 2000, lan si kembar Tengku Omar Atalla lan Tengku Kianu Jimbaran lair nalika tanggal 6 Dhésèmber 2003.

Wong wadon lulusan Art Institute of Dallas iki uga nyoba njegur ing donya nyanyi, karo dadi vokalis grup musik Gallery kang diwangun nalika taun 1998. Nanging grup musik Gallery namung sempet gawé album siji irah-irahé Gallery. Babagan mau, ora gawé Cindy mandhek anggoné nyanyi, ing tengah-tengah taun 2002 dhèwèké ngetokaké album solo Kala Kunanti. Nalika tanggal 11 Maret taun 2005 Cindy ngetokaké albumé kang kaping loro tajuké A Gift From Heaven. Album mau isiné sepuluh tembang aliran pop rock, pitu tembangan ning album mau kasil saka ciptaané dhéwé. Nanging ing album mau ana masalah karo perusahaan rekaman Resswara Musik Indonésia, distributor kang ngurusi albumé Cindy. Cindy lan Tengku uga wis mutusaké kontraké lan bakal ngganti Resswara karo perusahaan liyané.

Ora namung dadi model, presenter lan penyanyi, Cindy uga nyoba kanggo njegur ning seni peran karo mbintangi sinétron, kaya ta Cerita Cinta, Cintaku Tembus Waktu lan sinétron religiné sing paling anyar judhulé Sajadah Cinta.

Nalika taun 2010, dhèwèké mutusaké kanggo dadi manageré Tengku Firmansyah, garwané dhéwé. Amarga dhèwèké dadi manager saka Tengku, dhèwèké sok ngurus apa-apa karo wong-wong produksi kaya ta bayaran utawa schedule''.

Prestasi 
 GADIS Sampul 1992, Juara III

Sinetron 
 Senja Makin Merah
 Mutiara Cinta
 Pencopet Cinta
 Cerita Cinta
 Cintaku Tembus Waktu
 Di Langit Ada Sejuta Bintang
 Di Atas Sajadah Cinta
 Pintu Hidayah
 Hidayah
 Cinderella
 Soleha
 Bawang Putih Bawang Merah
 Nona Déwa
 Dewi 3 Sayang
 OB
 Jelita(sinétron)
 Alisa

Album 
 Group: Gallery (1998)
 Sala: Kala Kunanti (2002) dan A Gift From Heaven (2005)

Pembawa acara 
 Visi Musik
 Ekspresi
 Hip Hip Hura
 Inbox

Iklan 
 Biore (1999)
 Ponds (2001)
 Putri (Mustika Ratu) (1997-2001)
 H&R (1998)
 Color Box (1995-1997)
 Indomie (1995)
 Green Tea Sosro (2006)
 Pedia Sure (2004)
 Promina (2003)

Cathetan suku 

Model Indonésia
Aktris Indonésia
Penyanyi Indonésia
Pembawa acara Indonésia
Pembawa acara televisi Indonésia
Tokoh Malang
Cindy Carolina Sibarani ning masarakat kondhang karo jeneng Cindy AFI, dhềwềkế iku jebolan Akademi Fantasi Indonesia (AFI) season loro.
Meski dhềwềké namung bisa ning peringkat kaping lima, nanging dhềwềké
tetep bisa mềnềhaké ngerti manawa dhềwềké bisa maring masarakat Indonésia.
Posisi lima besar kang wis diraih dếning dhềwềké uga ngawế
dhềwềké dadi salah sawijining akademia paling favorit ning ajang AFI 2.

KARIR 

Cindy pancen wiwit kondhang ning donya musik Indonésia awit dhềwềké mềluni ajang AFI.
Dhèwèké kang dikenal tegas nanging kalem, wis numbuhaké karismané dhéwé
mula dhèwèké duwé fans kang lumayan akèh, para fans kang njagokaké dhềwềké dadi juwara ning ajang ning AFI.
Sayangé, dhềwềké gagal
maju babak kaping empat besar amarga dieliminasi ning babak lima besar.

Lulus saka ajang AFI 2, dhèwèké kang seneng maring artis Reza,
Mariah Carey, Glenn Fredly lan Brian McKnight iki sempet nglakoni diet
karo presenter Ronny Sianturi nalika nembangaké lagu kang judhulé Sai Anju Ma Au.
Dhềwềké dadi sosok penyanyi profésional, iku sing dadi kepenginané.
Ning ajang AFI INDOSIAR iku gadis kang dadi wakil saka kutha Jakarta.

Ning taun 2011, dhềwềké olih tawaran dếning Rio Silaen kanggo dadi paraga ning karya teatrikalé.
Judhul teatrikal mau judhulé OPERA BATAK.
Pentas mau bakal dimainaké bebarengan karo Judika, Igor Saykoji, Tika Panggabean, Ren Tobing, Franky Sihombing lan trio RnB.
Nyaritakaké babagan bocah Batak kang nglakoni umbara.
Ning pentas iku tantangané iku bahasané 70% saka paragané iku kudu wong battak.

Cathetan suku 

Penyanyi Indonésia
Cahaya Mustika Sari () ya iku aktris lan presenter Indonésia.
Dhèwèké lair ning Jakarta, tanggal 6 Juli taun 1982.
Ora namung kondhang dadi aktris lan presenter saka Indonésia, Cha
Cha uga kondhang amarga dadi gadis sampul ning majalah-majalah Indonésia.

KARIR 

Cha Cha miwiti karir ning donya hiburan Indonésia liwat ajang wajah Femina 2002.
Dhèwèké kang sukses olih bebungah lan olih gelar
Wajah Femina iku akiré gawé para prodhuser lan para insan
filem ning Indonésia, jeneng lan pasuryané kang wiwit dilirik mau
dadi modal anggoné miwiti karir ning donya filem.
Dhèwèké ditawarai kanggo dadi paraga ning filem lan dadi pambawa acara ning televisi.
Jebulé dhèwèké duwé kamampuan ning babagan mau, mula tawaran kanggo dhèwèké tambah akèh.

Ning babagan donya akting, Cahaya Mustika tau meranaké paraga dadi pemulung kang jenengé Rosa,
sinétron kang dibintangi nalika iku judhulé BUKAN CINTA BIASA, dibintangi bebarengan karo aktor kondhang ning Indonésia Jonathan Frizzy.
Disusul sawisé iku, dhèwèké mainaké peran ning sinétron kang judhulé PAPAKU KEREN-KEREN,
Ning filem mau dhèwèké meranaké guru ning Sekolah Dasar (SD).

Ora namung iku, wanita kang uga tau dadi paraga ning sinétron kang judhulé PEMBURU HANTU, BINTANG LAUT lan KAWIN KONTRAK iku uga tau
dadi presenter ulah raga kanggo program Highlight La Liga.

Cathetan suku 

Aktris Indonésia
Pranata cara télévisi Indonésia
Finalis Wajah Femina
Wong Jakarta
Caroline Zachrie () ya iku juru main sinétron lan pembawa acara. Wanita keturunan Palembang-Padang-Walanda iki miwiti karieré dadi peragawati. Dhèwèké lair ing Walanda, 20 April 1975.

Nalika dadi artis, dhèwèké tau mbingtangi filem kang judhulé SELALU UNTUK SELAMANYA, ROMANSA 21, DARAH DAN CINTA 2, PEREMPUAN SATU IMPIAN, DERAI-DERAI KEHIDUPAN, lan NYONYA-NYONYA SOSIALITA/LABA-LABA CINTA.

Caroline wiwit kondhang nalika nggawakaké acara Kismis (Kisah-Kisah Misteri) kang ditayangaké ning stasiun RCTI. Paket acara mistis mau dadi paket acara TV kang nyeritakaké babagan setan kaping pisanan, sanajan pungkasané dibubaraké amarga ana omongan saka Komisi Penyiaran Indonésia (KPI) marang acara kang ana gegayutane karo setan.

Ora mung iku, Caroline uga tau dadi pembawa acara kanggo acara Serenada lan Melody, sarta acara Insert Inverstigasi ing Trans TV. Taun 2010, dhèwèké miwiti donya musik Indonésia. Dhèwèké tau duet karo Andi RIF kanggo nembangaké tetembangan rock klasik.
Nalika iku, dhèwèké lagi nyiapaké single pop lan love song.
Dhèwèké ngakoni manawa wis éntuk akèh tawanan saka njaba kutha.
Ing taun mau, dhèwèké uga lagi nyiapaké program televisi lan acara off air.

PEMBYAWARA 
Acara-acara kang tau diacarani déning Caroline:
 SERENADA
 MELODY
 KISMIS
 INSERT INVESTIGASI

SINETRON 
Sinetron-sinétron kang tau dibintangi Caroline:
 SELALU UNTUK SELAMANYA
 ROMANSA 21
 DARAH DAN CINTA 2
 PEREMPUAN SATU IMPIAN
 DERAI-DERAI KEHIDUPAN
 NYONYA NYONYA SOSIALITA/LABA-LABA CINTA
 DI MANA MELANI?

SINGLE 
Single déning Caroline:
 SO RIGHT (SELALU DI HATIKU)

IKLAN 
Iklan-iklan kang tau dibintangi Caroline:
 EXEL COSMETICS
 RINSO WARNA
 SARI AYU

Cathetan suku 

Aktris Indonésia
Pembawa acara Indonésia
Penyanyi Indonésia
Model Indonésia
Éropah-Indonésia